ይሓትት እሞ፡ ሓደ ማሕበረሰብ መስተውዓላይ ልቢ እንተሃልዩዎ፡ እዚ ክህልዎ ዝገበረ ልዕሊ ኹሉ ዝኾነ ሓደ ፈጣሪ ክህሊ ከም ዝኽእል ይኣምን" ክብል የብርህ ዶክተር ሓጎስ። ይኹን'ምበር፡ ብሽም ዘልኣለማዊ ዝኾነ ኣካል ዝተጽሓፉ መጽሓፍቲ፡ ብናይ ደቂሰባት ስምዒት ዝተመልኡ ስለዝኾኑ መርሚርና ኢና ክንኣምነሎም ዝግባእ ኢሉ እቲ ፈላስፋ ይካታዕ'ዩ። ከም ውጽኢቱ ድማ፡ ፈላስፋ ዘርኣያእቆብ ስነ-ኣመንክዮ [ሎጂክ]፣ ስነ-ኣእምሮ [ኢፕስቲሞሎጂ] ኣብ ዝብሃሉ ኣሚኑ፡ ወዲሰብ ክመራመር፣ ክፈልጥ ኣለዎ፤ ፈሊጡ ድማ ንኻልኦት መርኣያ ክኸውን ኣለዎ ዝብል እምነት ከም ዝነበሮ የዘንቱ። "ኣብ ዓለም ብዛዕባ ዘለው ነገራት ሕሊናና ከም ዝነግረና ይሓስብ ስለዝነበረ፡ ኩሉ ነገር ሕሊና መሰረት ዝገበረ'ዩ፣ ሕማቕን ጽቡቕን መበገሲኦም ሕሊና'ዩ፡ ኢሉ ዝኣምን ብዝበልጸገ መገዲ ዳርጋ ከምቶም ናይ 1920ታት ዝነበሩ ፈላስፋታት ፍራክስ ባከን፣ ሄግል ክመጣጠን ዝኽእል ፍሉይ ፈላስፋ'ዩ" ይብል። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ቅድሚ 1600 ዓመታት ዝተጽሓፈ መጽሓፍ እንዳባ ገሪማ 1921 ክፍለ-ዘመን፡ ሰፊሕ ናይ ስነ-ሂስ መጽናዕቲ ዝተኻየደሉ ዘመን'ዩ። ብዛዕባ ሂስ ዘልዓለ ምሁር ኣሪስቶትል ከም ዝኾነ ይንገረሉ። ኣብ ኢትዮጵያ ሂስ እንታይ ምዃኑ ብምግላጽ ከምዘድሊ ዝገለጸ፣ ዘውግዐ ድማ ዘርኣያእቆብ'ዩ ይብሃል። እዚ ብኸመይ ምርግጋጽ ይከኣል?
